मौसम मे हो रहे लगातार बदलाव और गांवों तक पसरते जा रहे कांक्रीट के जंगलों ने सचमुच खेती को संकट में डाल दिया है। और उससे भी ज्‍यादा संकट में दिखता है किसान। चाहे मौसम की मार के कारण कम फसल उत्‍पन्‍न हो, तो वह परेशानी में रहता है और चाहे मौसम की मेहरबानी से ज्‍यादा फसल पैदा हो जाए, तो भी मण्‍डी में दाम गिर जाने के कारण वह निराश-परेशान हो उठता है। और अब तो रिटेल में एफडीआई का दौर है। पता नहीं खेती-किसानी का क्‍या होगा?